OSNOVNA ŠKOLA „BRDA“

S P L I T

KLASA: 602-02/19-09/27

URBROJ: 2181-59-20-1

Split, 25. studenoga 2020.

Sukladno odredbama Pravilnika o davanju na korištenje prostora u objektima osnovnih škola čiji je osnivač Grad Split ( „Službeni glasnik Grada Splita“, br. 50/16.) i odluke Školskog odbora Osnovne škole „Brda“ Split, KLASA: 003-05/20-01/05, URBROJ: 2181-59-20-1 od 19. studenoga 2020. godine, Osnovna škola „Brda“ Split objavljuje

**J A V N I    N A T J E Č A J**

**za dodjelu prostora Škole na korištenje**

**I. PODACI O PROSTORU**

Osnovna škola „Brda“, Put Brda 2, 21000 Split, daje na korištenje školsku sportsku dvoranu površine 288 m2.

Visina naknade za korištenje prostora ne može biti niža od 100,00 kuna po satu.

Prostor školske sportske dvorane daje se na korištenje za obavljanje sportskih aktivnosti (osim malog nogometa) ponedjeljkom od 19,30 do 22,30;utorkom od 18,30 do 22,30; srijedom od 20,00 do 22,30; četvrtak 18,30 do 22,30; petkom od 19,30 do 22,30; subotom od 8,00 do 12,00 sati i od 16,00 do 20,00 sati te nedjeljom od 16,00 do 20,00 sati.

**II. VRIJEME NA KOJE SE PROSTOR DAJE NA KORIŠTENJE**

Gore navedeni prostor daje se na korištenje do 30. lipnja 2021. godine.

**III. UVJETI ZA PRIJAVU**

Gore navedeni prostor daje se na korištenje udrugama, ustanovama i pravnim osobama uz uvjet:

1. da su upisane u Registar udruga Republike Hrvatske, odnosno drugi odgovarajući registar,

2. da imaju sjedište na području Grada Splita

3. da su upisane u Registar neprofitnih organizacija pri Ministarstvu financija Republike Hrvatske te da vode transparentno financijsko poslovanje sukladno propisima o računovodstvu neprofitnih organizacija,

4. nemaju dugovanja s osnove plaćanja doprinosa i poreza te drugih davanja prema državnom proračunu i proračunu Grada Splita,

5. imaju organizacijske kapacitete i ljudske resurse za provedbu aktivnosti,

6. da se protiv udruge, odnosno osobe ovlaštene za zastupanje udruge (pravne osobe) ne vodi kazneni postupak i nije pravomoćno osuđena za kaznena djela i prekršaje definirane člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( „Narodne novine“, br. 26/15),

7. prijava na natječaj mora sadržavati sve tražene podatke, dokumentaciju i popunjene obrasce određene natječajnom dokumentacijom,

8. uredno su ispunile sve obveze temeljem ranije sklopljenih ugovora o korištenju prostora sa Školom.

**IV. SADRŽAJ PRIJAVE**

Prijava na natječaj mora sadržavati:

1. izvadak iz matičnog registra u koji je udruga upisana, odnosno izvadak iz drugog odgovarajućeg registra,

2. izvadak iz Registra neprofitnih organizacija,

3. presliku važećeg statuta udruge sa svim izmjenama i dopunama,

4. ispunjeni obrazac izjave osobe ovlaštene za zastupanje o nepostojanju duga s osnove potraživanja Grada Splita (Prilog 3),

5. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od 30 dana od dana objave natječaja,

6. popis zaposlenih osoba (na određeno i neodređeno vrijeme),

7. uvjerenje nadležnog suda da se protiv odgovorne osobe udruge (pravne osobe) ne vodi kazneni postupak, koje nije starije od 60 dana od dana objave natječaja,

8. ispunjen obrazac prijave na javni natječaj (Prilog 1) i ispunjen obrazac izjave osobe ovlaštene za zastupanje o nepostojanju duga s osnove sa Školom ranije sklopljenih ugovora o korištenju prostora ukoliko ih je bilo (Prilog 2).

**V. NAČIN, ROK I MJESTO PODNOŠENJA PRIJAVE**

Prijava se podnosi u zatvorenoj omotnici s naznakom „Javni natječaj za dodjela prostora Škole na korištenje – ne otvarati“ u roku od 30 dana od dana objave natječaja na mrežnim stranicama Škole.

Prijave se dostavljaju na adresu Škole: Osnovna škola „Brda“ Split, Put Brda 2, 21000 Split.

**VI. UPUTE ZA PRIJAVITELJE, KRITERIJI I MJERILA ZA BODOVANJE**

Kriteriji i mjerila za bodovanje prijava pristiglih na natječaju su:

1. Godine aktivnog djelovanja podnositelja prijave

|  |  |  |
| --- | --- | --- |
| - | za svaku godinu aktivnog djelovanja | 1 bod |

1. Broj zaposlenika (na neodređeno vrijeme)

|  |  |  |
| --- | --- | --- |
| - | do 2 | 1 bod |
| - | od 3 do 5 | 3 boda |
| - | od 6 do 10 | 5 bodova |
| - | više od 10 | 7 bodova |

1. Broj članova udruge i /ili volontera

|  |  |  |
| --- | --- | --- |
| - | do 5 | 1 bod |
| - | od 6 do 10 | 3 boda |
| - | od 11 do 20 | 5 bodova |
| - | od 21 do 30 | 7 bodova |
| - | više od 30 | 9 bodova |

1. Neposredan rad s korisnicima usluga

|  |  |  |
| --- | --- | --- |
| - | rad s korisničkim skupinama do 5 korisnika | 1 bod |
| - | rad s korisničkim skupinama od 6 do 10 korisnika | 3 boda |
| - | rad s korisničkim skupinama od 11 do 20 korisnika | 5 bodova |
| - | rad s korisničkim skupinama od 21 do 40 korisnika | 7 bodova |
| - | rad s korisničkim skupinama iznad 40 korisnika | 10 bodova |

5. Ostvarena priznanja, uspjesi, nagrade i sl.

|  |  |  |
| --- | --- | --- |
| - | državna | 8 bodova |
| - | Grada Splita | 4 boda |
| - | strukovna | 2 boda |

6. Prethodno korištenje prostora

|  |  |  |
| --- | --- | --- |
| - | prethodno uredno korištenje istog prostora u osnovnoj školi (uredno izvršavanje ugovornih obveza temeljem ranijih ugovora) | 3 boda |

7. Neposredna uključenost učenika škole u planirane aktivnosti

|  |  |  |
| --- | --- | --- |
| - | učenici škole u velikoj mjeri će biti uključeni u planirane aktivnosti | 2 boda |
| - | korisničku skupinu čine isključivo učenici škole | 8 bodova |

Ukoliko je prijavu za korištenje prostora podnijela pravna osoba kriterij za odabir je najpovoljnija ponuda.

Bodovi ostvareni prema gore navedenim kriterijima i mjerilima se zbrajaju. Na temelju zbroja bodova za svakog podnositelja zahtjeva Povjerenstvo za dodjelu prostora na korištenje utvrđuje prijedlog liste za dodjelu prostora na korištenje na određeno vremensko razdoblje.

Ako dva ili više podnositelja zahtjeva imaju jednak broj bodova, prednost na listi ima podnositelj zahtjeva koji je ostvario više bodova po kriteriju:

1. neposredan rad s korisnicima udruga,

2. neposredna uključenost učenika škole u planirane aktivnosti.

Isti prostor može se dati na korištenje većem broju korisnika u različitim terminima.

**VII. UPUTE O PRAVU PRIGOVORA**

Podnositelj prijave kojem nije odobreno korištenje prostora na određeno vremensko razdoblje ima pravo prigovora u roku 8 dana od dana primitka pisane obavijesti Povjerenstva za dodjelu prostora na korištenje o statusu pojedine prijave.

Prigovor se može podnijeti isključivo na bodovanje nekog kriterija, ukoliko prijavitelj smatra da je u prijavi dostavio dovoljno argumenata za drugačije bodovanje.

Prigovor se podnosi u pisanom obliku Povjerenstvu za prigovore.

Prigovor ne odgađa daljnju provedbu natječajnog postupka.

Odluka Povjerenstva za prigovore o prigovoru je konačna.

**VIII. OBAVIJEST O POTPISIVANJU UGOVORA**

Na temelju konačne liste prema kriterijima i mjerilima iz točke VI. natječaja ravnatelj Škole sklapa ugovor o korištenju prostora s korisnicima prostora kojim se reguliraju međusobna prava i obveze. Ugovor se sklapa u pisanom obliku najkasnije 30 dana od dana donošenja konačne liste za dodjelu na korištenje prostora Škole na određeno vremensko razdoblje.

Predsjednica

Ravnateljica Školskog odbora

Katarina Zelić, dipl. uč. Danijela Radić, prof.